钦定古今图书集成/明伦汇编/氏族典/第447卷 > 《凌迪知万姓统谱》 > 后赞
## 钦定古今图书集成/明伦汇编/氏族典/第447卷 > 《凌迪知万姓统谱》 > 后赞

按《五代史后赞传》：“赞，兖州瑕丘人，其母倡也。赞幼善
讴，事张延朗。延朗死，赞更事汉高祖，高祖爱之，以为
牙将。高祖即位，拜飞龙使，隐帝尢爱幸之。杨邠等执
政，赞久不得迁，乃共谋杀邠等。邠等死，隐帝悔之，赞
与允明等番休侍，帝不欲左右言己短。隐帝兵败北
郊，赞奔兖州，慕容彦超执送京师，枭首于市。”